CELEX: 22020D0931
Language: mt
Date: 2019-02-08 00:00:00
Title: Deċiżjoni tal-Kumitat Konġunt taż-ŻEE Nru 12/2019 tat-8 ta’ Frar 2019 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2020/931]

16.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 228/21
               
            
         DEĊIŻJONI TAL-KUMITAT KONĠUNT TAŻ-ŻEE Nru 12/2019
         tat-8 ta’ Frar 2019
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim ŻEE [2020/931]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2018/1477 tat-2 ta’ Ottubru 2018 dwar it-termini u l-kundizzjonijiet tal-awtorizzazzjonijiet ta’ prodotti bijoċidali li fihom l-etil butilaċetilamminopropjonat imressaq mill-Belġju skont l-Artikolu 36 tar-Regolament (UE) Nru 528/2012 tal-Parlament Ewropew u tal-Kunsill (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2018/1479 tat-3 ta’ Ottubru 2018 li tipposponi d-data tal-iskadenza tal-approvazzjoni tas-sulfuril tal-fluworur għall-użu fil-prodotti bijoċidali tat-tip ta’ prodott 8 (2) għandha tiġi inkorporata fil-Ftehim ŻEE.
                  
               
                     (3)
                  
                  
                     Għalhekk, l-Anness II tal-Ftehim ŻEE għandu jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punti li ġejjin jiddaħħlu wara l-punt 12zzzzzo (id-Deċiżjoni ta’ Implimentazzjoni tal-Kummissjoni (UE) 2018/1131) tal-Kapitolu XV tal-Anness II tal-Ftehim ŻEE:
            
                        “12zzzzzp.
                     
                     
                        
                           32018 D 1477: Id-Deċiżjoni ta’ Implimentazzjoni tal-Kummissjoni (UE) 2018/1477 tat-2 ta’ Ottubru 2018 dwar it-termini u l-kundizzjonijiet tal-awtorizzazzjonijiet ta’ prodotti bijoċidali li fihom l-etil butilaċetilamminopropjonat imressaq mill-Belġju skont l-Artikolu 36 tar-Regolament (UE) Nru 528/2012 tal-Parlament Ewropew u tal-Kunsill (ĠU L 249, 4.10.2018, p. 3).
                     
                  
                        12zzzzzq.
                     
                     
                        
                           32018 D 1479: Id-Deċiżjoni ta’ Implimentazzjoni tal-Kummissjoni (UE) 2018/1479 tat-3 ta’ Ottubru 2018 li tipposponi d-data tal-iskadenza tal-approvazzjoni tas-sulfuril tal-fluworur għall-użu fil-prodotti bijoċidali tat-tip ta’ prodott 8 (ĠU L 249, 4.10.2018, p. 16).”
                     
                  
         
            Artikolu 2
            It-testi tad-Deċiżjonijiet ta’ Implimentazzjoni (UE) 2018/1477 u (UE) 2018/1479 bil-lingwa Iżlandiża u b’dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fid-9 ta’ Frar 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-8 ta’ Frar 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 249, 4.10.2018, p. 3.
         
            (2)  ĠU L 249, 4.10.2018, p. 16.
         
            (*1)  Ma huwa indikat l-ebda rekwiżit kostituzzjonali.